****B O S N A I H E R C E G O V I N A**

**MINISTARSTVO VANJSKE TRGOVINE I EKONOMSKIH ODNOSA**

**Б О С Н А И Х Е Р Ц Е Г О В И Н А**

**МИНИСТАРСТВО СПОЉНЕ ТРГОВИНЕ И ЕКОНОМСКИХ ОДНОСА**

**B O S N I A A N D H E R Z E G O V I N A**

**MINISTRY OF FOREIGN TRADE AND**

**ECONOMIC RELATIONS**

**

Na osnovu člana 8. stav (1) Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17 i 88/23) i Odluke o raspisivanju Javnog oglasa za popunjavanje radnog mjesta zaposlenika na neodređeno vrijeme, broj: 11-2-2331/25 od 219.06.2025. godine, Ministarstvo vanjske trgovine i ekonomskih odnosa Bosne i Hercegovine, raspisuje

**JAVNI OGLAS**

**za popunjavanje radnog mjesta zaposlenika na neodređeno vrijeme u**

**Ministarstvu vanjske trgovine i ekonomskih odnosa Bosne i Hercegovine**

**SEKTOR ZA PRAVNE I OPĆE POSLOVE**

*-Pisarnica*

**1/01 KURIR**

Opis poslova: Obavlja poslove dostave službene pošte unutar i izvan Ministarstva; po potrebi obavlja i druge poslove iz nadležnosti Pisarnice, a koji su slični poslovima tog radnog mjesta. Za svoj rad odgovara šefu Pisarnice.

Posebni uslovi neophodni za radno mjesto:

* SSS – III ili IV stepen stručne spreme;
* najmanje šest mjeseci radnog iskustva.

Vrsta poslova: pomoćno tehnički poslovi

Kategorija u koju se radno mjesto razvrstava: referent

Platni razred:C3

Broj izvršitelja: jedan

Mjesto rada: Sarajevo

**Opći uslovi koje kandidat za radno mjesto 1/01 mora ispunjavati:**

* da ima navršenih 18 godina života;
* da je državljanin Bosne i Hercegovine, što se dokazuje uvjerenjem, ne starijim od 6 mjeseci;
* da protiv njega nije pokrenut krivični postupak za krivično djelo za koje je predviđena kazna zatvora tri ili više godina ili da mu nije izrečena zatvorska kazna za krivično djelo učinjeno s umišljajem u skladu s krivičnim zakonima u Bosni i Hercegovini;
* da nije obuhvaćen odredbom člana IX stav (1) Ustava Bosne i Hercegovine;
* da je fizički i psihički sposoban za obavljanje poslova radnog mjesta na koje se prijavio kod poslodavca.

**Posebni uslovi koje kandidat za radno mjesto 1/01 mora ispunjavati:**

* SSS - III ili IV stepen stručne spreme;
* najmanje šest mjeseci radnog iskustva.

**Potrebni dokumenti:**

Uz prijavu sa kratkom biografijom na Javni oglas kandidati treba da dostave orginal dokument ili ovjerenu kopiju:

* diplome o traženoj završenoj školi (nostrificirana diploma, ukoliko škola nije završena u BiH ili je diploma stečena u nekoj drugoj državi nakon 06.04.1992. godine);
* uvjerenje o državljanstvu BiH, ne starije od šest mjeseci;
* potvrde ili uvjerenja kao dokaz o traženom radnom iskustvu;
* dokaz da kandidat nije obuhvaćen odredbom člana IX stav (1) Ustava Bosne i Hercegovine (izjava ovjerena u općini);
* dokaz da protiv kandidata nije pokrenut krivični postupak za krivično djelo za koje je predviđena kazna zatvora tri ili više godina ili da mu nije izrečena zatvorska kazna za krivično djelo učinjeno s umišljajem u skladu s krivičnim zakonima u Bosni i Hercegovini; i
* dokaz o fizičkoj i psihičkoj sposobnosti za obavljanje poslova radnog mjesta na koje se prijavi (ne starije od 6 mjeseci) – kandidat dostavlja samo u slučaju ako bude izabran.

**Napomene za sve kandidate:**

-Javni oglas se provodi u skladu sa odredbama Zakona o radu u institucijama Bosne i Hercegovine i Pravilnika o unutrašnjoj organizaciji Ministarstva vanjske trgovine i ekonomskih odnosa Bosne i Hercegovine.

-Svi prijavljeni kandidati koji ispunjavaju uslove iz javnog oglasa i koji su se prijavili na javni oglas, podliježu proceduri provjere osposobljenosti za obavljanje poslova za radno mjesto za koje su aplicirali, koju provodi Komisija za izbor.

-Sve tražene dokumente dostaviti najkasnije u roku od **8 (osam) dana** od dana objavljivanja oglasa u dnevnim novinama i na web stranici Ministarstva putem pošte, preporučeno na adresu:

**MINISTARSVO VANJSKE TRGOVINE I EKONOMSKIH ODNOSA**

**BOSNE I HERCEGOVINE**

**Musala 9**

**71 000 Sarajevo**

**sa naznakom „NE OTVARATI- Javni oglas za popunjavanje radnih mjesta zaposlenika na neodređeno vrijeme u Ministarstvu vanjske trgovine i ekonomskih odnosa Bosne i Hercegovine“**

**Nepotpune, neblagovremene i neuredne prijave, kao i kopije tražene dokumentacije koje nisu ovjerene, neće se uzimati u razmatranje.**